‘‘මාර්ග පහසුකම්“ ජන ජීවිතය කාර්යක්ෂම කර ගැනීමට අත්‍යවශය සාධකයක්.නමුත් රථවාහන ධාවනය කෙසේ වෙතත්, පා ගමනින් පවා යාමට අසීරු මාර්ගයක් පිළිබඳව අපට දැරණියගල - මාලිබොඩ ප්‍රදේශයෙන් වාර්තා වී තිබෙනවා.කෑගල්ල දිස්ත්‍රික්කයට අයත් දැරණියගල - මාලිබොඩ හරහා වැටී ඇති තලාව - හිඟුරාන මාර්ගයයි.මෙම මාර්ගය වසර 15ක පමණ කාලයක සිට පවතින්නේ අබලන් තත්ත්වයකයි.ළමුන් 300ක් පමණ සිප්සතර හදාරන මාලිබොඩ හිඟුරාන විද්‍යාලයට යාමට ඇත්තේ ද මෙම මාර්ගය ඔස්සේයි.අද වනවිට මෙම මාර්ගයේ රථවාහන ධාවනය කෙසේ වෙතත්, පාගමනින් යාම පවා අසීරු වී තිබෙනවා.මාර්ගයේ ගමන් ගන්නා එකම ලංගම බස් රථය වැසි කාලවලදී මුහුණ දෙන තත්ත්වයයි මේ.බස් රථය ද අතරමඟ නතර වී ඇති තත්ත්වයක ජනතාවට ආසන්නතම නගරය වන දැරණියගලට ගමන් කිරීමට ත්‍රිරෝද රථයක් සඳහා විශාල මුදලක් වැය කිරීමට සිදුව තිබෙනවා.මහාමාර්ග සංවර්ධන අමාත්‍යවරයෙකු වසර කිහිපයක් කෑගල්ල දිස්ත්‍රික්කය නියෝජනය කළ ද ගම්වාසීන් චෝදනා කරන්නේ මැතිවරණ කාලවලදී ඔවුන් දුන්පොරොන්දු වචනවලට පමණක් සීමා වූ බවයි.පසුගිය වසර කිහිපයේ අසන්නට ලැබුණු රුපියල් කෝටි ගණනක් වැය කළ ‘‘රන් මාවත්“ ව්‍යාපෘතිවලට ද මඟ හැරුණු මාලිබොඩ, තලාව - හිඟුරාන මාර්ගය.